Diari Oficial de la Generalitat Valenciana


Sumari del DOGV 8782, del 04-04-2020 (2020/2817)

Extracte del DECRET 44/2020, de 3 d'abril de 2020, del Consell, pel qual s'aproven les bases reguladores per a la concessió directa d'ajudes urgents a persones treballadores en règim de autonómos que desenvolupen la seua activitat en la Comunitat Valenciana i s'han vist afectades per la situació de crisi sanitària ocasionada per la COVID-19
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8782

Data del DOGV
:   04-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2817


Data del document
:   03-04-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * malaltia infecciosa
    * legislació
    * professió independent
    * política d'ocupació

Extracte del DECRET 44/2020, de 3 d'abril de 2020, del Consell, pel qual s'aproven les bases reguladores per a la concessió directa d'ajudes urgents a persones treballadores en règim de autonómos que desenvolupen la seua activitat en la Comunitat Valenciana i s'han vist afectades per la situació de crisi sanitària ocasionada per la COVID-19 [2020/2817]  
  
BDNS(Identif.): 502060  
  
De conformitat amb el que es preveu en els articles 17.3 b i 20.8. a de la Llei 38/2003, de 17 de novembre, General de Subvencions, es publica l'extracte del Decret el text complet del qual pot consultar-se en la Base de dades Nacional de Subvencions: http://www.pap.minhap.gob.es/bdnstrans  
  
Primer. Beneficiaris i condicions.  
Podran ser beneficiàries d'aquestes ajudes les persones amb domicili fiscal a la Comunitat Valenciana que havent figurat ininterrompudament d'alta en el Règim Especial de Treballadors Autònoms durant, almenys, el període comprés entre el 31 de desembre de 2019 i el 14 de març de 2020, hagen suspés l'activitat com a conseqüència de les mesures adoptades pel Reial decret 463/2020, de 14 de març o, en cas de mantindre l'activitat, hagen reduït la facturació corresponent al mes anterior a la sol·licitud de l'ajuda en, almenys, un 75 per cent respecte de la mitjana facturada en el semestre natural anterior a la declaració de l'estat d'alarma.  
  
Segon. Objecte.  
Aquest decret té per objecte la concessió d'ajudes a les persones treballadores autònomes de la Comunitat Valenciana, inclosos els socis de cooperatives de treball associat, per a compensar la disminució d'ingressos derivada de la declaració de l'estat d'alarma.  
  
Tercer. Bases reguladores.  
Decret llei 1/2020, de 27 de març, del Consell, de mesures urgents de suport econòmic i financer a les persones treballadores autònomes, de caràcter tributari i de simplificació administrativa, per a fer front a l'impacte de la COVID-19.  
  
Quart. Quantia.  
1. L'import global màxim estimat per a finançar aquestes subvencions ascendeix a 78.227.062 euros, fons propis de la Generalitat, sense perjudici de la seua possible ampliació amb fons procedents de l'Estat o de la Unió Europea que puguen donar lloc a una generació, ampliació o incorporació de crèdit.  
2. La quantia de l'ajuda ascendirà a 1.500 euros per a les persones obligades a la suspensió d'activitats pel Reial decret 463/2020, de 14 de març; i de 750 euros per a la resta.  
  
Cinqué. Termini de presentació de sol·licituds.  
El termini per a la presentació de sol·licituds s'iniciarà a les 09.00 hores del dia 8 d'abril de 2020 i finalitzarà a les 09.00 hores del dia 4 de maig de 2020.  
  
València,3 d'abril de 2020.- El director general de Labora Servei Valencià d'Ocupació i Formació: Enric Nomdedéu i Biosca.